Trampolino Sulzenhof

Trampolino Sulzenhof (norsk: Sulzenhof-bakken) er et skihoppanlegg i Toblach (Dobbiaco) i Italia. Det består av tre hoppbakker med størrelse K67 (HS74), K37 og K22. Anlegget er eid av Ski Club Toblach – Raiffeisen. Den største bakken er den minste som er blitt brukt i vinterrenn i kontinentalcupen for kvinner; den hadde kontinentalcuprenn i årene 2005-2009.FIS: Resultater (spesielt hopp, besøkt 13. desember 2011)

Anerkjent bakkerekord i K67-bakken er 76 meter, satt av Anette Sagen (Norge) under trening foran kontinentalcuprennet 23. januar 2008. I K37-bakken er rekorden 35,5 meter, i K22-bakken 22,5 meter.

Historie
Den første hoppbakken i Toblach var en 20-metersbakke som ble bygd i 1911. Trampolino Sulzenhof ble bygd med to hoppbakker i 1950, konstruert av ingeniør Terschak. De ble utvidet til K60 og K30 i 1970-1972. Siste ombygging og modernisering ble gjort i 2002.

Viktige renn
 Dato Vinner  Andre Tredje Type renn 19. januar 2005  Anette Sagen  Lindsey Van  Jessica Jerome Kontinentalcup 18. januar 2006  Anette Sagen  Lisa Demetz  Jessica Jerome Kontinentalcup 15. januar 2007  Anette Sagen  Ulrike Gräßler  Daniela Iraschko Kontinentalcup, flyttet fra Ljubno 16. januar 2007  Anette Sagen  Ulrike Gräßler  Bigna Windmüller Kontinentalcup 23. januar 2008  Anette Sagen  Maja Vtič  Jacqueline Seifriedsberger Kontinentalcup 21. januar 2009  Lisa Demetz  Evelyn Insam  Line Jahr Kontinentalcup

Kilder
Skisprungschanzen-Archiv: Toblach (besøkt 13. desember 2011)
ASC Toblach: Geschichte (besøkt 13. desember 2011)

Kategori:Hoppbakker i Italia
Kategori:Syd-Tirol
Kategori:Byggverk i Trentino-Syd-Tirol
Kategori:Byggverk fullført i 1950
Kategori:1950 i Italia